CELEX: C2006/331/30
Language: lv
Date: 2006-12-30 00:00:00
Title: Lieta C-13/06: Tiesas (ceturtā palāta) spriedums 2006. gada 7. decembrī — Eiropas Kopienu Komisija pret Grieķijas Republiku (Valsts pienākumu neizpilde — Sestā PVN direktīva — Atbrīvojumi — 13. panta B daļas a) apakšpunkts — Apdrošināšanas darījumi — Subjekts, kas piedāvā tehniskās palīdzības pakalpojumus uz ceļa)

30.12.2006   
            
            
               LV
            
            
               Eiropas Savienības Oficiālais Vēstnesis
            
            
               C 331/18
            
         Tiesas (ceturtā palāta) spriedums 2006. gada 7. decembrī — Eiropas Kopienu Komisija pret Grieķijas Republiku
   (Lieta C-13/06) (1)
   
   (Valsts pienākumu neizpilde - Sestā PVN direktīva - Atbrīvojumi - 13. panta B daļas a) apakšpunkts - Apdrošināšanas darījumi - Subjekts, kas piedāvā tehniskās palīdzības pakalpojumus uz ceļa)
   (2006/C 331/30)
   Tiesvedības valoda — grieķu
   Lietas dalībnieki
   
      Prasītāja: Eiropas Kopienu Komisija (pārstāvis — D. Triandafilu [D. Triantafyllou])
   
      Atbildētāja: Grieķijas Republika (pārstāvji — P. Milonopuls [P. Mylonopoulos] un K. Boskovits [K. Boskovits])
   Priekšmets
   Valsts pienākumu neizpilde — Padomes 1977. gada 17. maija Sestās direktīvas 77/388/EEK par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze (OV L 145, 1. lpp.) 13. panta B daļas a) apakšpunkta pārkāpums — Apdrošināšanas darījumu atbrīvošana no nodokļa — Tehniskās palīdzības uz ceļa sniedzējs, uz kuru neattiecas direktīvas par apdrošināšanu, bet kas veic apdrošināšanas darbību 13. panta B daļas a) apakšpunkta nozīmē
   Rezolutīvā daļa:
   
               1)
            
            
               apliekot ar pievienotās vērtības nodokli tehniskās palīdzības pakalpojumus uz ceļa, Grieķijas Republika nav izpildījusi pienākumus, ko tai uzliek 13. panta B daļas a) apakšpunkts Padomes 1977. gada 17. maija Sestajā direktīvā 77/388/EEK par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze;
            
         
               2)
            
            
               Grieķijas Republika atlīdzina tiesāšanās izdevumus.
            
         
      (1)  OV C 48, 25.2.2006.